Привремени орган градске општине Вождовац, на седници одржаној 18.03.2016. године, на основу чл. 2 и 5 Одлуке о распуштању Скупштине градске општине Вождовац и образовању Привременог органа градске општине Вождовац („Сл. лист града Београда“ бр. 9/16), члана 23 Пословника Привременог органа Градске општине Вождовац („Сл. лист града Београда“ бр. 17/16) и чл. 13 и 14 Одлуке о начину, мерилима и критеријумима за финансирање спортских програма и пројеката из буџета ГО Вождовац („Сл. лист града Београда“ бр. 91/14 и 50/15), доноси

О Д Л У К У

1. БИРА СЕ Програм РК „СЦ Вождовац“ под називом „Рукомет Вождовцу“, а на основу јавног конкурса за финансирање програма из области промовисања рукомета на територији Градске општине Вождовац за 2016.годину, објављеног на интернет сајту градске општине Вождовац 23.02.2016. године.

2. ДОДЕЉУЈУ СЕ средства у износу од 500.000,00 динара РК „СЦ Вождовац“ за реализацију Програма из тачке 1 ове Одлуке. Средства су обезбеђена у Програму 14 „Развој спорта и омладине“ - позиција 121 буџета Градске општине Вождовац за 2016. годину

3. Корисник средстава ће закључити уговор са градском општином Вождовац којим ће бити регулисана међусобна права и обавезе у року од 15 дана од дана коначности ове Одлуке.

О б р а з л о ж е њ е

Председник Градске општине Вождовац расписао је јавни конкурс за финансирање програма из области промовисања рукомета на територији Градске општине Вождовац за 2016.годину Одлуком бр. 66-9/16 од 23.02.2016. године, који је објављен на интернет сајту градске општине Вождовац 23.02.2016. године. Истом Одлуком је образована и Комисија за спровођење јавног конкурса.

Комисија је, на седници одржаној 15.03.2016. године, констатовала да је на конкурс стигла једна пријава и то пријава РК «СЦ Вождовац» и да је иста благовремена и потпуна.

Комисија је извршила бодовање исте и сачинила предлог одлуке којом предлаже Привременом органу градске општине Вождовац да Градска општина Вождовац финансијски подржи предметни Програм, с тим што је РК «СЦ Вождовац» дужан да достави Градској општини Вождовац извештај о начину утрошка опредељених средстава, са пратећом документацијом.

Имајући у виду наведено, Привремени орган градске општине Вождовац је донео одлуку као у диспозитиву.

Ова Одлука ће, по коначности, бити објављења на сајту градске општине Вождовац.

ПОУКА О ПРАВНОМ ЛЕКУ: Учесници Јавног конкурса имају право да поднесу приговор Привременом органу градске општине Вождовац у року од 8 дана од дана пријема Одлуке.

 Одлуку са записником доставити: РК «СЦ Вождовац», Одељењу за финансије, привреду, друштвене делатности и планирање, Правобранилаштву и архиви градске општине Вождовац.

ПРИВРЕМЕНИ ОРГАН ГРАДСКЕ ОПШТИНЕ ВОЖДОВАЦ

I Број: 66-13/16 - 18.03.2016. године

 ПРЕДСЕДНИК

ПРИВРЕМЕНОГ ОРГАНА,

 Александар Савић